# ROMANIA

JUDEŢUL MUREŞ Vizat,

PRIMĂRIA COMUNEI Secretar general

ACĂŢARI Jozsa Ferenc

##### PROIECT DE HOTĂRÂRE

privind acordul de principiu al Consiliului local legat de valorificarea unor imobile prin vânzare

 Primarul comunei Acăţari,

 Văzând Referatul de aprobare a Primarului comunei Acățari nr.3585/2024 și raportul Compartimentului de resort nr. 3589/2024,

 Având în vedere:

* prevederile art.29 din Legea nr.273/2006,privind finanțele publice locale,cu modificările și completările ulterioare,
* prevederile art.129, alin.(2),lit.”c”, coroborat cu malin.(6), lit.”b”, art.285, lit.”c” și art.363 din OUG nr.57/2019,privind Codul administrativ cu modificările și completările ulterioare,
* art. 1650, art. 1657 din Legea nr.287/2009,republicată, cu modificările și completările ulterioare,

Ținând cont de prevederile Legii nr.52/2003 ,privind transparența decizionalã în administrația publicã, republicatã, cu modificările și completările ulterioare,

În temeiul art.129 alin.(2),lit.”c”,alin.(6),lit.”a”,art.139 alin.(1),lit.”a” coroborat cu prevederile art.196 alin.(1),lit.”a” din OUG nr.57/2019,privind Codul administrativ cu modificările și completările ulterioare,

 P r o p u n e:

Art.1.Consiliul local își exprimă acordul de principiu în vederea demarării proceduriilor de vânzare prin licitație publică a următoarelor imobile:

- Dispensar Medical Uman, situat în com.Acățari,sat.Acățari,nr.37/A, regim de înălțime P+E, anul dobândirii 1970, , cu terenul aferent.

- Clădirea CEC și Poștă Acățari, situat în comuna Acățari,sat.Acățari,nr.44, regim de înălțime P, anul dobândirii 1970,cu teren aferent

Art.2. Vânzarea se va realiza după executarea de măsurări cadastrale și întabularea imobilelor,trecerea imobilelor în proprietatea privată al comunei, efectuarea unui raport de evaluar de un evaluator autorizat ANEVAR, raport care se va aproba ulterior prin hotărâre a Consiliului local.

Art.3.Suma rezultată din vânzare constituie integral venit la bugetul local și se va cuprinde la secțiunea de dezvoltare pentru finanțarea proiectelor comunei

 Art.4.Prezenta se aduce la cunoștință publică,conform prevederilor legale și se comunică cu:

* Primarul comunei Acățari
* Biroul financiar contabil și resurse umane
* Instituția Prefectului-jud.Mureș

Primar,

Osvath Csaba

ROMÂNIA,

JUDEŢUL MUREŞ

# PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

## Nr.3585 din 23 mai 2024

 R E F E R A T DE A P R O B R E

privind acordul de principiu al Consiliului local legat de valorificarea unor imobile prin vânzare

În Codul administrativ este prevăzut:

 Reguli speciale privind procedura de vânzare a bunurilor din domeniul privat

(1)Vânzarea bunurilor din domeniul privat al statului sau al unităţilor administrativ-teritoriale se face prin licitaţie publică, organizată în condiţiile prevăzute la art. 334-346, cu respectarea principiilor prevăzute la art. 311, cu excepţia cazurilor în care prin lege se prevede altfel.

(2)Stabilirea oportunităţii vânzării bunurilor din domeniul privat al statului sau al unităţilor administrativ-teritoriale şi organizarea licitaţiei publice se realizează de către autorităţile prevăzute la art. 287, cu excepţia cazurilor în care prin lege se prevede altfel.

(3)Vânzarea prin licitaţie publică a bunurilor imobile proprietate privată a statului, cu excepţia cazurilor în care prin lege se prevede altfel, se aprobă prin hotărâre a Guvernului.

(4)Vânzarea prin licitaţie publică a bunurilor imobile aparţinând unităţilor administrativ-teritoriale se aprobă prin hotărâre a consiliului judeţean, a Consiliului General al Municipiului Bucureşti, respectiv a consiliului local al comunei, al oraşului sau al municipiului, după caz.

(5)Garanţia se stabileşte între 3 şi 10% din preţul contractului de vânzare, fără TVA.

(6)Cu excepţia cazurilor în care prin lege se prevede altfel, preţul minim de vânzare, aprobat prin hotărâre a Guvernului sau prin hotărâre a autorităţilor deliberative de la nivelul administraţiei publice locale, după caz, va fi valoarea cea mai mare dintre preţul de piaţă determinat prin raport de evaluare întocmit de evaluatori persoane fizice sau juridice, autorizaţi, în condiţiile legii, şi selectaţi prin licitaţie publică, şi valoarea de inventar a imobilului.

(7)Răspunderea juridică privind corectitudinea stabilirii preţului prevăzut în raportul de evaluare revine exclusiv evaluatorului care a întocmit respectivul raport de evaluare.

(8)Predarea-primirea bunului se face prin proces-verbal în termen de maximum 30 de zile de la data încasării preţului

 Primar,

 Osvath Csaba